Velika kreativnost. U vremenima potrebe potrebna nam je velika kreativnost.
Raspravite. Velika kreativnost je zadivljujuće, apsurdno, razumno, nerazumno snažna.
Velika kreativnost može širiti toleranciju, biti pobornik slobode,
učiniti obrazovanje sjajnom idejom.
(Smijeh)
Velika kreativnost može staviti naglasak na siromaštvo
i pokazati da ono nije nužno.
Velika kreativnost može učiniti da političari budu izabrani
ili da se stranke ne izaberu.
Rat može učiniti tragedijom ili farsom.
Kreativnost je ideja što postavlja slogane na naše majice
i fraze na naše usne.
Vodič je koji pokazuje jednostavan put
kroz neprobojan moralni labirint.
Znanost je pametna, ali velika kreativnost nešto je što se manje zna,
čarobnija je. A u ovom trenutku trebamo čaroliju.
Ovo je vrijeme potrebe.
Klima se mijenja brzo, prebrzo.
Velika kreativnost potrebna je da bi činila ono što čini tako dobro:
poticati nas da razmišljamo drugačije s dramatičnim kreativnim izjavama.
Dovesti nas u iskušenje da se drugačije ponašamo
s predivnim kreativnim komadićima.
Evo jednog takvog komadića koji je nastao iz inicijative u koju sam uključen,
a koristi kreativnost da bi inspirirala ljude da pridonose zaštiti okoliša.
(Video) Čovjek: Znate, umjesto da se vozim, danas ću ići pješke.
Govornik: I tako je hodao, i kako je hodao vidio je stvari.
Čudne i prekrasne stvari koje inače ne bi vidio.
Jelena kojeg svrbi noga. Leteći motocikl.
Oca i kćer odvojene od bicikla tajanstvenim zidom.
Onda je stao. Ispred njega je hodala ona.
Žena koja je kao dijete skakutala po polju s njim
i slomila njegovo srce.
Naravno, malo je ostarila.
Zapravo, dosta je ostarila.
Ali osjetio je svu staru strast zbog njenog povratka.
"Ford", zazvao je nježno. Jer to je bilo njeno ime.
"Nemoj više reći niti riječ, Gusty", rekla je,
jer tako se on zvao.
"Ima jedan šator kraj kamp prikolice, točno 300 metara odavde.
Otiđimo ondje i vodimo ljubav. U šatoru."
Ford se razodjenula. Raširila je jednu pa drugu nogu.
Gusty je smjelo ušao u nju i u ritmu vodio ljubav s njom
dok ga je ona snimala jer je bila gorljivi pornograf amater.
Pod oboje se zemlja tresla.
I zauvijek su živjeli sretni.
I sve to zato što je taj dan odlučio ići pješke.
(Pljesak)
Andy Hobsbawm: Imamo znanost, imali smo raspravu.
Moralni imperativ na redu je za raspravu.
Velika kreativnost potrebna je da uzmemo sve,
da to učinimo jednostavno i oštroumno.
Da bismo to povezali. Da bismo potaknuli ljude da djeluju.
Ovo je poziv, molba
nevjerojatno talentiranoj zajednici TED-a.
Postanimo kreativni u borbi protiv klimatskih promjena.
Učinimo to uskoro. Hvala.
(Pljesak)